Homer Simpson

Homer Jay Simpson  er en av hovedfigurene i TV-serien The Simpsons. Serien er skapt av den amerikanske tegneren Matt Groening. Homer er gift med Marge Simpson, og sammen har de barna Maggie Simpson, Lisa Simpson og Bart Simpson. Skuespilleren Dan Castellaneta spiller Homer sin stemme.


== Familie ==
Homer er født i Toronto 12. mai 1956, men vokste opp i Springfield. Fødselen fant sted i Toronto fordi moren hans nektet å føde på et «økologisk farlig» amerikansk sykehus, noe som kan tilskrives hennes rebelske 1960-tallsnatur. Homer har to halvsøsken, Herb Powell og Abbie. Abbie er datteren til en kvinne Abraham møtte mens han var stasjonert i Storbritannia under andre verdenskrig.
Homer er gift med Marge, og sammen har de barna Bart, Lisa og Maggie. Da Homer fant ut at Marge var gravid med Bart rev han av seg halvparten av håret. Da han fant ut at Marge var gravid med Lisa, rev han igjen av seg hår og etterlot kun tre hårstrå igjen. Ett hårstrå ble revet av da Marge ble gravid med Maggie. Etter dette har han kun hatt to hårstrå på hodet. En annen potensiell årsak til at hans hårmangel og fedme, kan være at han lot seg utsette for et militært medisinsk eksperiment for å unngå en middag med Marges søstre, Patty og Selma.


== Alder ==
Det har vært antydet i Simpsons at Homer er mellom 36 og 39 år gammel. I episoden «Kill the alligator and run» forteller en test at Homer kommer til å dø som 42-åring. Da sier Homer «Bare tre år igjen å leve!». I episoden «The Homer they fall» sier Marge at Homer er 38 år. Det bør nevnes at verken Homer eller Marge har hukommelse for tall som er pålitelig. Flere episoder har referert til Homers fødselsdato som 12. mai 1956, 10. mai 1955 og 20. mars 1955. I senere episoder er det bare Homer selv som husker sin fødselsdag. Han hevder det er samme dag som Santa's Little Helpers fødselsdag; selv om ingen i Simpson-familien var til stede under Santas Little Helpers fødsel.


== Adresse ==
Adressen til Homer og hans familie er 742 Evergreen Terrace, Springfield. Flere alternative husnummer i Evergreen Terrace er nevnt i forskjellige episoder. Numrene er blant andre 59, 72, 94, 723, 743, 763, og 1094, i tillegg til 430 Spalding Way. 
Epostadresse
I episode nr. 299 blir Homers epostadresse oppgitt som: chunkylover53@aol.com. Epostadressen tilhører Simpsons-medskaper David X. Cohen, og kan bli mailet til for å få Homer-lignende svar.


== Personlighet ==
Homers grunnleggende personlighetstrekk ble tydelige allerede i ung alder. Han ble oppdratt av faren sin, etter at moren forlot dem da Homer var omtrent seks år. Homer sov seg igjennom skolen, og ble uteksaminert til tross for at han ikke bestod naturfag for stryk-kandidater omtrent tyve år senere. Årboken fra avslutningsåret avslører mangel på interesse i sport og andre aktiviteter. Homer sier i boken; «I can't believe I ate the whole thing». På videregående ble Homer forelsket i Marge, som han senere giftet seg med (senere får de begge vite at de traff hverandre på en sommerleir mange år tidligere). Etter han bestod naturfag for stryk-kandidater begynte Homer på Springfield University under tvang fra arbeidsplassen og fullførte. Homer strøk på eksamen, men fikk hjelp av tre nerdevenner som hacket karakterutskriften hans. Arbeidslivet har blitt forstyrret av blant annet klovneskole, livvaktskole, skole for suksess, the Lanley Institute of Monorail Conducting og grunnleggende familieegenskapkurs.
Hans karakteristiske nynning/synging hører man ofte når han er på vei til sin rosa bil.
Homers ett minutts oppmerksomhet passer til hans intensivitet, hengivenhet for hobbyer, firmaer eller andre prosjekter. Selv om Homer fra naturens side er en lat person, er han likevel kapabel til å legge mye innsats ned i enkeltprosjekter, selv om det er bare for en uke eller mindre. Gode eksempler er da han gjorde om garasjen sin til en bar, bare for å terge den lokale bartenderen Moe Szyslak; da han brukte en hel uke på å studere Thomas Edison; og da han forsøkte å avdekke en sammensvergelse om å selge Springfields baseballag (Homer protesterte mot salget utenfor stadion ved å sultestreike).


== Trivia ==
Homer er ikke kjent for å være særlig forfengelig. Allikevel sa han i en episode at hans blå bukser var italienske og kostet 600 dollar.
Han er 184 cm høy.
Han har veldig dårlig hjerte.


=== Helse ===
Hvis man ser på alt som Homer Simpson har gått igjennom så kan man si at han er heldig som i det hele tatt lever.
Han har blant annet:

Sovnet i inngangen på Kwik-E-Mart med hodet sitt først, som førte til utallige hjerneskader.
Lagt på seg 32 kg ekstra, slik at han skulle få uføretrygd og kunne få jobbe hjemmefra.
Brukket nesten alle ben i kroppen, samt fått utallige kutt og sår – både små og mer alvorlige.
Sprengt kneet sitt.
Fått tommelen kappet av.
Fått utført hjerteoperasjoner (utført av den uerfarne Dr. Nick Riviera).
Hatt øyeoperasjon med laser. Han nektet etterpå å kjøpe øyedråper til å fukte øynene med etter operasjonen. Dette førte til at han fikk dehydrerte øyne.
Stukket seg selv i øyet med en kniv.
Puttet en elektrisk drill gjennom øynene sine mens han prøvde å lage tittehull i en metallbøtte som var limt på hodet hans.
Brukket ryggen på en brannhydrant mens han sloss.
Fått en røyk stumpet i øyet.
Vært i koma fordi en godterimaskin falt over ham.
Donert en nyre.
Fått en fargestift fjernet fra hjernen, noe som økte hans IQ til 105. Han ble imidlertid ulykkelig og fikk fargestiften puttet opp i hjernen igjen.
Blitt steril på grunn av radioaktiv stråling.
Blitt kjørt over av en sykkel.
Blitt lagt inn på mentalsykehus (to ganger).
Nesten ødelagt magen sin med øl og kanonballer.
Blitt tvunget av sin onde sjef Mr. Burns til å spise radioaktivt avfall med en skje.
Hatt fire simultane hjerteinfarkt.
Blitt angrepet av en sverm med bier.
Blitt alkoholforgiftet (to ganger).
Blitt bitt av giftige slanger.
Gitt seg selv elektrosjokk.
Satt fyr på seg selv flere ganger.
Han har hatt flere skuddsår.
Nesten blitt kvalt etter at garasjedøren lukket seg over halsen hans.
Fått flere sting i øyelokket etter et angrep med et brekkjern.
Fått en giftig sommerfugl inn i hjernen etter at den spiste seg igjennom huden hans.
Falt utfor Springfield-juvet (to ganger på samme dag).
Fått en vindelbro lukket på hodet.
Prøvd å skrive under på sykeforsikringen, mens den ble makulert og makulerte hånden samtidig.
Låst hodet fast i et vindu, falt av klipper, ned trapper, og ofte av hustaket.
Fått hjertet revet ut, og blitt kidnappet og dopet ned av rare romvesener fordi han fant ut av hemmeligheten deres.
Dødd.
Blitt skutt i hodet med pil og bue.
Slått seg selv i øyet med bakenden på en hammer.
Blitt angrepet av en gjeng sinte kråker, som igjen fører til en øye-operasjon.
Fått en blomst gjennom hodet.
Spikret seg i låret.
Falt gjennom et hull i taket, ned i stua.
Satt fast armen i en brus-automat.
Blitt skutt i magen av en kanon flere ganger når han ble med på et freakshow.
Klemt et kronestykke inn i hovedpulsåren (to ganger).I tillegg lider han av «Homer Simpson-syndromet». Dette betyr at hodeskallen hans er like tykk som et vanlig menneske med en footballhjelm på hodet, og gjør at han kan ta i mot mange slag uten å falle om. Moe trente Homer i boksing (mot uteliggere), men Homers boksekarriere endte da han nesten ble drept av Drederick Tatum. Homer er blitt skutt fire ganger i hodet av en spikerpistol. Han har blitt påkjørt av Marge. Homer ble også banket opp av sykehuspersonalet første gang han ble alkoholforgiftet.
Homer lider også av flere arvelige sykdommer som for eksempel at han er skallet, men også det mannlige «Simpson-dumhetsgenet», tykke fingre (unormalt korte og tykke fingre) og «Simpson-rumpa» (en stor rumpe som gjør at han må bruke ballongbukser), disse sykdommene har han gitt videre til barna sine. Homer er også langsynt (av og til), derfor bruker han lesebriller når han leser en bok eller en avis.


== Se også ==
Homer


== Eksterne lenker ==
 Wikiquote: Homer Simpson – sitater